JU OSNOVNA MUZIČKA I BALETSKA

ŠKOLA ''NOVO SARAJEVO'' SARAJEVO

-Školski odbor-

Dana, 17.08.2021.

**Z A P I S N I K**

**sa zaključcima**

sa 27. sjednice Školskog odbora JU Osnovne muzičke i baletske škole „Novo Sarajevo“, održane 17.08.2021. godine elektronskim putem sa početkom u 12.00 sati.

Sjednici su prisustvovala četiri člana Školskog odbora i direktorica škole Lamija Šošić.

Sjednicom je predsjedavala predsjednica Školskog odbora Selma Vesna Begović, a zapisnik je vodila Amra Duvnjak Halilović, sekretar škole.

Kvorum za punovažno odlučivanje postoji, pa je jednoglasno usvojen slijedeći

**Dnevni red:**

1. Usvajanje zapisnika sa 26. sjednice Školskog odbora

(Izvjestioci: predsjednica Školskog odbora i sekretar škole);

 2. Imenovanje Komisije za izbor uposlenika (Izvjestioci: direktorica škole i sekretar škole);

 3. Usvajanje Pravilnika o unutrašnjoj organizaciji i sistematizaciji radnih mjesta u JU Osnovna muzička i baletska škola "Novo Sarajevo" Sarajevo

 4. Tekuća pitanja

**AD-1:**

Predsjednica Školskog odbora i sekretar upoznali su Školski odbor sa sadržajem zapisnika sa posljednje sjednice Školskog odbora, koji je dostavljen uz ostali materijal za sjednicu, a obzirom da nije bilo primjedbi na zapisnik, isti je jednoglasno usvojen.

**AD- 2:**

Direktorica škole je izvijestila Školski odbor da je potrebno imenovati Komisiju za izbor uposlenika u JU Osnovna muzička i baletska škola „Novo Sarajevo“.

Dosadašnja Komisija je još uvijek u mandatu, međutim potrebno je da se uvrste dvije izmjene.

Sindikalna povjerenica Armela Mašić kao član dosadašnje Komisije nema isti stepen stručne spreme koja se traži javnim konkursom, a što je propisano novim Pravilnikom s kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama čiji je osnivač Kanton Sarajevo.

Sindikalna povjerenica je dala svoju pismenu saglasnost i imenovala Igora Jankoski za novog člana Komisije ispred Sindikata.

Saglasnost je sastavni dio ovog Zapisnika.

Drugi član Komisije, imenovan iz reda radnika kojeg bira direktor je trenutno na bolovanju, stoga je direktorica Škole je predložila zamjenu i imenovala Amru Duvnjak Halilović.

Razmatrajući Pravilnik, Školski odbor je jednoglasno

**O d l u č i o**

I  **-** Imenuje se Komisija za utvrđivanje prijedloga za izbor uposlenika JU Osnovne muzičke i baletske škole „Novo Sarajevo“ Sarajevo u sastavu:

1. Alajbegović Elma, predsjednik Komisije

2. Jankoski Igor, član

3. Duvnjak Halilović Amra, član

II – Mandat Komisije ističe 28.09.2021. godine

II – Odluka stupa na snagu danom donošenja.

**AD- 3:**

Sekretar škole je izvijestio članove Školskog odbora da se Pravilnikom o unutrašnjoj organizaciji i sistematizaciji radnih mjesta, a u skladu sa važećim propisima utvrđuje unutrašnja organizacija i sistematizacija radnih mjesta po odjelima u školi.

Unutrašnja organizacija i sistematizacija radnih mjesta, utvrđena je prema potrebama škole na osnovu sljedećih principa:

1. da se obezbjedi zakonito, stručno, efikasno i racionalno vršenje poslova svakog radnog mjesta iz nadležnosti škole;

2. da opis poslova svakog radnog mjesta bude tako uređen da obezbjeđuje punu zaposlenost i odgovornost svakog zaposlenika u izvršavanju poslova radnog mjesta,

3. da se obezbijedi pravilno i efikasno rukovođenje u Školi.

Razmatrajući dostavljeni prijedlog, Školski odbor je jednoglasno

 **O d l u č i o**

I - Usvaja se Pravilnik o unutrašnjoj organizaciji i sistematizaciji radnik mjesta u JU Osnovna muzička i baletska škola „Novo Sarajevo“ Sarajevo

II - Pravilnik stupa na snagu danom donošenja.

Sjednica je završila u 13.00 sati.

 ZAPISNIK VODILA PREDSJEDNICA

Amra Duvnjak Halilović ŠKOLSKOG ODBORA

 Vesna- Selma Begović